**ПРИЛОЖЕНИЕ К ООП НОО**

**МУНИЦИПАЛЬНОЕ БЮДЖЕТНОЕ ОБЩЕОБРАЗОВАТЕЛЬНОЕ УЧРЕЖДЕНИЕ**

**«ГУДЕРМЕССКАЯ СШ №6»**

**ФОС**

РОДНОЙ (ЧЕЧЕНСКИЙ) ЯЗЫК

4 КЛАСС

2023-2024 УЧЕБНЫЙ ГОД

**Дешархойн йозанан талламан белхийн**

**маххадоран барамаш**

**Талламан диктантан маххадор**

**«5»** – 0/0, 0/1, 1/0 сов гIалат (орфографически а, пунктуационни а) дацахь;

**«4»** – 2/2, 1/3, 0/4, 3/0, 3/1 сов гIалат дацахь;

**«3»** – 4/4, 3/5, 2/7, 5/4, 6/3 сов гIалат дацахь;

**«2»** – 4/4, 3/5, 2/7, 5/4, 6/3 сов гIалат делахь.

Дешархочун талламан балха тIехь гIалат лара деза, муьлхха а нийсайаздаран а, пунктуацин а бакъо талхош, диктант йазйале оццу классехь йа цул лахарчу классашкахь Iамийнчух иза хилахь. Нагахь санна талламан диктантехь 5 нисдар (нийса цайаздинарг нийсачуьнца хийцина) хилахь, оценка цхьана баллана лахйо, иштта «5» ца дуьллу, диктантехь 3 йа цул сов нисдар хилча.

**Оценка йуьллуш, ца лоруш дуьту:**

– тилкхаздаьлла гIалат (описка), масала, *белхало* хила дезачохь *белхано* йаздинехь, *Iуьйре* хила дезачохь *Iуьйле* йаздинехь;

– къовсамечу меттигашкахь чолхечу дешнийн нийсайаздар, масала: *пайдаэцар – пайда эцар, нийсайаздар – нийса йаздар, гIодар – гIо дар;*

– дешнашкахь дифтонгаш йазйар: *къега – къиэга, терса – тиэрса, оза – уоза, йеха – йиэха,* и. д. кх. а;

– цIердешан къовсаме йаздар: *дарц – дарцан – дорцан; мох – мохо – махо,* и. д. кх. а.

**Даккхий гIалаташ лору:**

– хьалха Iамийна а, йозанехь алсам пайдаоьцуш а йолу нийсайаздаран, пунктуацин бакъонаш талхош долу гIалаташ;

– мукъазчу элпашна йуккъе йаздеш долу къасторан хьаьркаш, масала: *хIаллакъхилла, (хIаллакьхилла), меттахьхьайра (меттахъхьайра);*

– ихначу хенан хандешнийн йаздар, масала: *бохара (бохура), моьттара (моьттура);*

– цIердешнийн хӀокху кепара йаздар: *дечган (дечиган), аьчган (эчиган);*

– цIердешнаш а, билгалдешнаш а йацйинчу кепехь йаздар, масала: *гIулкх (гIуллакх), гIилкх (гIиллакх), дикниг (диканиг).*

Цхьана бакъонна даьккхина хьалхара кхо гӀалат цхьа гӀалат лору, цу тайпана кхин дӀа долу гӀалат лоруш ду.

**Диктантах а, тIедахкарех а** (фонетикин, лексикин, нийсайаздаран, грамматикин, пунктуацин) лаьттачу талламан белхашкахь **ши оценка** йуьллу (диктантана а, тIедилларна а).

**ТIедахкарийн маххадоран барамаш**

**«5»** – массо а тIедиллар нийса кхочушдина;

**«4»** – тIедахкарийн ¾ дакъа нийса кхочушдина;

**«3»** – болх эханал кIезиг кхочуш ца бина;

**«2»** – болх кхочуш ца бина йа эханал кIезиг кхочушбина.

**Билгалдаккхар:**

ТIедиллар кхочушдарехь даьхна нийсайаздаран а, пунктуацин а гIалаташ, диктантан мах хадош, лору.

**Т1ера схьайазйар**

Т1ера схьайазйарехь орфографически а, пунктуационни а гӀалаташ къаьст-къаьстина лору, оценка юкъара юьллу.

«5» дуьллу, нагахь цхьа а орфографически гӀалат дацахь я цхьаннал сов пунктуационни гӀалат ца хилахь.

«4» дуьллу, 1-2 сов орфографически а,1 сов пунктуационни а гӀалат ца хилахь .

«3» дуьллу, 2-3 сов орфографически а, 1-2 сов пунктуационни а гӀалат ца хилахь .

«2» дуьллу, 4 сов орфографически гӀалаташ ца хилахь.

**Т1едилларийн мах хадорехь куьйгалла оьцу кху некъех:**

**«5»** дуьллу, массо а т1едиллар нийса кхочушдинехь;

**«4»** дуьллу, т1едилларийн 1 дакъа нийса динехь;

**«3»** дуьллу, болх 1 нийса, 2 ах я цул сов нийса бинехь;

**«2»** дуьллу, болх эханал к1езиг бинехь.

**«Нохчийн меттан» дешаран низамехула мах хадоран**

**г1ирсийн паспорт.**

|  |  |  |  |
| --- | --- | --- | --- |
| **Рог1**  **№** | **Дакъа** | **Чийрик** | **Мах хадоран г1ирсан ц1е** |
| **1** | **1амийнарг карладаккхар.** | **1** | **Талламан болх. «Хуьнах дахар».** |
| **2** | **1амийнарг карладаккхар.** | **1** | **Талламан болх «Борзик».** |
| **3** | **Ц1ердош.** | **2** | **Т1ера схьайазйар«Олхазар».** |
| **4** | **Ц1ердош.** | **2** | **Талламанболх «1аьнан мох» .** |
| **5** | **Билгалдош.** | **3** | **Т1ерасхьайазйар «Ши борз».** |
| **6** | **Хандош.** | **3** | **Талламан болх «1аьнан оьхазло».** |
| **7** | **1амийнарг карладаккхар, т1еч1аг1дар.** | **4** | **Талламан болх «Г1ирг1а».** |

**4 класс**

**Талламан болх «Хьуьнах дахар»**

Сарахь оха тхешан т1оьрмигаш кечдира. 1уьйранна тхо новкъадевлира.Тхоьца тхан хьехархо а вара. Сада1а билгалъяьккхинчу меттехь севцира тхо. Амма тхан накъосташна дика некъ карийра. Тхо оцу новкъа д1адахара. Таьххьара а сада1а боккха 1ам болчохь севцира тхо. Ц1еххьана тхуна хезира бер доьлхуш. Тхо девдда цига дахара.Жима ши йо1 тилаелла хиллера. Оха и шиъ новкъаяьккхира.

**Грамматически т1едиллар**:

**1.Пхоьалг1а предложении меженашца талла. Дешнийн цхьанакхетарш схьаязде.**

**2.Шолг1ачу предложенехь къамелан дакъош билгалдаха.**

**3. Схьаязде мукъаза шалха элпаш цхьана нисделла дешнаш.**

**3. Жам1 дар.**

**Талламан болх «Борзик»**

Сайн ши ваша волчу ваха дагахь, лекхачу маьнги т1ера чу а шершина, когаш1уьйра учи т1е велира со.

Цхьа довхачу дийнахь Ануй, Салманний дог1анаш дилхинчул т1аьхьа хе хьажа даха араделира. Д1адихкина долу Борзик цаьршинна т1аьхьа кхоссаделира. Амма когарчу з1ено д1а ца хецна , ц1ийза доладелира.

«Д1ахеца со, суна а лаьа шуьца ловза даха», -бохуш санна , г1овг1а яьккхира цо.

«Х1инца лийча г1о вайша?»-г1ентара охьа а ваьлла , сунна т1е веара Салман.

**Грамматически т1едиллар:**

1. ***Схьаязъе долара ц1ераш.***
2. ***Схьаязде билгалза кепан хандешнаш шайца уьйр лелочу дешнашца.***
3. ***Кхоалг1а предложении меженашца талла.***
4. ***Мог1анера сехьадаха ма-деззара декъа дешнаш: цаьршинна, дийнахь, кхоссаделира***

**Т1ера схъайазйар**

**Олхазар.**

**Цхьадолу олхазарш гурахь бовхачу махка д1адоьлху. Церан д1адахар тайп-тайпана хуьлу. Ч1ег1ардигаш яккхий тобанаш йой доьлху. Г1арг1улеша кхосаберг йо. Г1езаша мог1а бо.**

**1а д1адаьлча юха а схьакхочу олхазарш. Царна шаьш хьалха хан яьккхина меттигаш евза. Циггахь совцу уьш шаьш юхакхаьчча. Шайн хила бенаш юха то а до, керланаш а до цара .**

**Бошмашна зуламе йолу садолу х1уманаш а юу олхазарша. Цундела лору уьш белхалоша бошмийн доттаг1ий.**

**Грамматически т1едиллар:**

**1. Хьалхарчу предложенехь билгалдаха къамелан дакъош. Меженашца талла иза.**

**2. Схьаязде кхоъ каарарчу хенан хандош, билгалъяха чаккхенаш.**

**Талламан болх «1аьнан мох»**

Шийлачу мохо диттийн баххьаш лестадо. 1ай шийлачу механ хьекхар сих-сиха хуьлу. Бераш шийлачу махана дуьхьал дирзина лаьтташ дара. Со корехула шийлачу махе хьоьжуш лаьттира. Арахь хоькхуш шийла мох бара. Суна т1ехь йовха бедарш ю. Цундела со шийлачу махах ца кхоьру. 1ай хьоькхучу шийлачу махал новкъа х1ума ца хуьлу. Шийлачу махаца къийсалуш сана лаьттара акхтаргаш.

**Грамматически т1едиллар.**

1. **Схьаязде массо а предложенера шийла боху билгалдош, цуьнца уьйр лелош долу ц1ердош. Билгалдаха дожарш, чаккхенаш.**
2. **Хьалхара предложении меженашца талла.**

**Т1ера схъайазйар «Ши борз»**

Со вара новкъа вог1уш. Т1ехьа цхьа г1овг1а хезира сунна. Мохь хьоькхуш вверг жа дажош волу цхьа жима к1ант вара. Иза вара, цхьанхьа д1ахьежош п1елг а болуш, арахула ведда воьдуш.

Д1ахьаьжначу сунна гира:арахула едда йоьдура ши борз: цхьаъ-йоккхий, важа-жимий.

Цергашца схьалаьцна ког а болуш , жимачо букъа т1ехь хьош 1ахар бара. Йоккханиг яра т1аьхьах1оьттина йоьдуш.

Суна берзалой ма-гиннехь, со а жа1уьнца царна т1аьхьа ведира.Охашиммо а мохь бета болийра. Оха хьоькху мохь а хезна, шайца ж1аьлеш а долуш, нах баьхкира.

**Грамматически т1едиллар**.

1. Шолг1а предложении меженашца талла.
2. Хьалхарчу предложенехь билгалдаха къамелан дакъош.

**Талламан болх «1аьнан оьхазло»**

Хи чуьрчу ч1ерашна т1едирзира 1а. Ж1ов етташ санна татанаш а деш, йоккха шело д1ах1оттира. Шелоно татолашна, 1аьмнашна т1еш техкира. Татолашна а, 1аьмнашна а ша бира . Ч1ерий хи буха дахара. Ша бинчу хи к1ел шийла яцара.

1а адамашна т1едирзира. Йоккха шело д1ах1оьттира, не1арша а , пенаша а татанаш а деш. Адамаша пешаш латийра, довхачу ц1еношкахь 1аш бу уьш 1аьнах бийла а буьйлуш. Кегий бераш а ца кхоьру 1аьнах. Конькеш а , салазаш а хоьхку, лайн мижаргех а ловзу, лайн баба а йо, лайн баьрзнаш а до, хи а туху, шелоне а кхойкху:

**Грамматически т1едиллар.**

**1. Хьалхара предложении меженашца талла.**

**2. Йоьалг1ачу предложенехь долчу ц1ердешнийн дожар , легар, терахь къастаде.**

**3. Шайца долчу ц1ердешнашца схьаязъе кхоъ дешт1аьхье.**

**4. Фонетически талла дош шело дош.**

**Талламанболх «Г1ирг1а».**

Бешахь, новкъахь ловзуш, ирхлелхаш яра хьозанан к1орнеш.

Доккха хьоза дара , лекхачу диттан гаьн т1е а хиъна , кхераме олхазар дог1ий хьоьжуш.

Дог1уш ду г1ирг1а. Иза дог1у меллаша , г1овг1а а йоцуш. Доккхачу хьозано хаам бира шен к1орнешка. Ерриш к1орнеш куллахь д1алевчкъира. Хехь долу доккха хьоза ду гаьнна т1ехь 1аш. Иза метах ца долу, г1ирг1анна т1ера б1аьрг а ца боккху цо.

Г1ирганна гира доккха хьоза. Иза хьозанна т1ехьаьдира. Хьоза куллах дуьйлира.

Г1ирг1а гонд1ахьа хьоьжу, цуьнан б1аьргаш ц1е санна богу. Амма иза х1умма а йоцуш дуьсу.

**Грамматически т1едиллар:**

1. **Чолхе предложении карае . Иза меженашца талла.**
2. **Хьоза дош фонетически талла.**
3. **Массо а предложенешкахь хьоза дешан дожар билгалдаккха**.